Document ID: 31995R2357

ΚΑΝΟΝΙΣΜΟΣ (ΕΚ, ΕΥΡΑΤΟΜ, ΕΚΑΧ) αριθ. 2357/95 ΤΟΥ ΣΥΜΒΟΥΛΙΟΥ της 5ης Οκτωβρίου 1995 για την αναπροσαρμογή των διορθωτικών συντελεστών που εφαρμόζονται στις αποδοχές και συντάξεις των υπαλλήλων και του λοιπού προσωπικού των Ευρωπαϊκών Κοινοτήτων που υπηρετούν στην Ελλάδα και την Ιταλία (πλην Βαρέζε)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,
τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό των Κοινοτήτων αυτών, όπως θεσπίστηκαν με τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1) και τροποποιήθηκαν τελευταία από τον κανονισμό (ΕΚΑΧ, ΕΚ, Ευρατόμ) αριθ. 3161/94 (2), και ιδίως τα άρθρα 63, 64, 65, 65α, 82 και το παράρτημα ΧΙ του εν λόγω κανονισμού υπηρεσιακής κατάστασης καθώς και το άρθρο 20 πρώτο εδάφιο και το άρθρο 64 του εν λόγω καθεστώτος,
την πρόταση της Επιτροπής,
Εκτιμώντας:
ότι κατά τη διάρκεια του δεύτερου εξαμήνου του 1994 αυξήθηκε αισθητά το κόστος ζωής στην Ελλάδα και την Ιταλία, κράτη μέλη στα οποία υπηρετούν υπάλληλοι και λοιπό προσωπικό των Ευρωπαϊκών Κοινοτήτων 7 ότι, ως εκ τούτου, είναι σκόπιμο να αναπροσαρμοσθούν αναδρομικώς από 1ης Ιανουαρίου 1995 οι διορθωτικοί συντελεστές που εφαρμόζονται στις αποδοχές και τις συντάξεις των εν λόγω υπαλλήλων και του λοιπού προσωπικού με βάση τον κανονισμό (ΕΚΑΧ, ΕΚ, Ευρατόμ) αριθ. 3161/94,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Με αναδρομική ισχύ από την 1η Ιανουαρίου 1995, οι διορθωτικοί συντελεστές που εφαρμόζονται στις αποδοχές των εν λόγω υπαλλήλων και του λοιπού προσωπικού που υπηρετούν στις προαναφερθείσες χώρες καθορίζονται ως εξής:
Ελλάδα: 82,8,
Ιταλία (εκτός από το Βαρέζε): 96,6.
2. Οι διορθωτικοί συντελεστές που εφαρμόζονται στις συντάξεις καθορίζονται με βάση το άρθρο 82 παράγραφος 1 του κανονισμού υπηρεσιακής κατάστασης.
Τα άρθρα 3 έως 10 του κανονισμού (ΕΚΑΧ, ΕΟΚ, Ευρατόμ) αριθ. 2175/88 (3) εξακολουθούν να ισχύουν.
Άρθρο 2
Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 5 Οκτωβρίου 1995.

Labels: 9
18
15
0